CELEX: C2004/217/53
Language: et
Date: 2004-08-28 00:00:00
Title: Kohtuasi T-239/04: Itaalia Vabariigi 11. juuni 2004. aasta hagi Euroopa Ühenduste Komisjoni vastu

28.8.2004   
            
            
               ET
            
            
               Euroopa Liidu Teataja
            
            
               C 217/30
            
         Itaalia Vabariigi 11. juuni 2004. aasta hagi Euroopa Ühenduste Komisjoni vastu
   (Kohtuasi T-239/04)
   (2004/C 217/53)
   Kohtuasja menetluse keel: itaalia keel
   Itaalia Vabariik, esindaja avvocato dello Stato Danilo del Gaizo, esitas 11. juunil 2004 Euroopa Ühenduste Esimese Astme Kohtule hagi Euroopa Ühenduste Komisjoni vastu.
   Hageja palub esimese astme kohtul:
   
               —
            
            
               tunnistada vaidlusalune otsus kehtetuks;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Käesolev hagi on esitatud komisjoni 30. märtsi 2004. aasta otsuse nr C(2004) 930 fin peale, mis puudutab menetlust nr C62/2003 (ex NN 7/2003) Itaalias algselt 14. veebruari 2003. aasta määrusega ja hiljem 17. aprillil 2003. aasta seadusega nr 81 kehtestatud edasilükkamatute tööhõivemeetmete rakendamiseks antava riigiabi ühisturu printsiibiga vastuolu kohta. Komisjon leidis, et kõnealune abinõu annab rahalise soodustuse isikutele, kes võtavad üle finantsraskustes ettevõtted, mis on allutatud erakorralisele juhtimisele, millel on vähemalt 1000 töötajat ning mis on enne 30. aprilli 2003 sõlminud Tööministeeriumiga töötajate üleviimise kollektiivlepingu, samuti erakorralisele juhtimisele allutatud finantsraskustes ettevõtted, kus on vähemalt 1000 töötajat ning mis on ülevõtmisele määratud.
   Oma nõude toetuseks väidab hageja järgmist:
   
               —
            
            
               kõnealune abi on mõistetav üldise tööd lubava meetmena ning sellisena ei ohusta ega moonuta see konkurentsi, seega ei ole tegu riigiabiga EÜ asutamislepingu artikli 87 (1) mõttes.
            
         
               —
            
            
               proportsionaalsuse põhimõtte kohaselt võtab komisjon abi nõuetelevastavust hinnates arvesse ajutise situatsiooni või tõsise tööhõive kriisiga toimetulekuks vajaliku ning selle ületamiseks vajamineva ajaga rangelt piiratud meetme kehtivusperioodi.
            
         
               —
            
            
               rikutud on taastamise ja ümberstruktureerimise riigiabi juhist osas, mis puudutab Ocean SpA müümist Brandt Italia`le, arvestades, et juhise punkt 100 viitab teatamata abile, sätestades, et komisjon peab uurima igasuguse komisjoni loata taastumisele ja ümberstruktureerimisele suunatud abi vastavust ühisturule.
            
         
               —
            
            
               komisjon on rikkunud oma 12. detsembri 2002. aasta määrust (EÜ) nr 2204/2002, mis käsitleb EÜ asutamislepingu artiklite 87 ja 88 kohaldamist tööhõivealase riigiabi suhtes, (1) osas, milles ta ei pidanud kõnealust abinõu vastavuses olevaks.
            
         
      (1)  EÜT L 337 13.12.2002, lk 3.